Tamale, Ghana

Tamale birni ne mai saurin cigaba a Yammacin Afrika. Shine babban birnin arewacin kasar Ghana. Birnin cibiya ce ta kasuwanci a yankin. Waje ne mai kwanciyar hankali sannan kuma mai sauki wajen kasuwanci. Mutanen birnin mutane ne masu son zaman lafiya. Tamale shine birni na uku mafi girma a kasar Ghana. Yana da yawan jam'a kimanin 950,124 kamar yadda shafin yanar gizo mallakin birnin ya ruwaito. Shine birni mafi saurin cigaba a Yammacin Afrika.GhanaWeb.com ghanaweb.com Birnin na a  north of Accra.Tamale, Northern Region (Ghana) . icli.nl.

Mafi akasarin mazauna birnin Tamale Musulmai ne, akwai Masallatai da dama a Tamale, mafiya shahara sune, Masallacin Afa Ajura (masallacin Ambariyyah), da kuma masallatan kungiyar da'awa ta Ahmadiyya.

Tamale na a Arewacin Ghana ne, asalinta daga masarautar Dagbon ta fita. Sarkin shine sarkin al'umar Dagomba wato sarkin Yendi.

Sakamakon kasantuwar Tamale a tsakiya ne yasa birnin yazama matatara ta gudanarwar gwamnati da cibiyar kasuwanci da siyasa a arewacin Ghana.Tamale, capital of Northern region, Ghana . ghana-net.com.

Cigaban Tamale yazo ne cikin shekaru kadan da suka gabata
.Tamale Children's Home Tamale, Northern Region (Ghana) . catointl.org 

Gwamnati

Tsarin Gwamnatin Tamale na tafiya ne karkashin ofishin magajin gari wanda shugaban kasar Ghana ne keda ikon nada shi. Magajin garin T Tamale na yanzu shine Hon. Iddrisu Musah. Akwai majalisa mai dauke da wakilai yan majalisu masu gudanarwa. 

Ilimi

Tamale nada muhimmancin gaske a fannin ilimi a kasar Ghana. Ya zuwa yanzu, akwai makarantu 742 a tsakiyar birnin. Wannan ya hada da makarantun Nazire guda 94, Firamare 304, kananan sakandare 112 da kuma manyan sakandare 14. Sauran sun hada da makarantu na koyo a aikace, sai kwalejin ilimi biyu, jami'ar fasaha da wasu jami'oi biyu masu zaman kansu.

Makarantun Sakandire a tamale
 Tamale Senior High School
 Ghana Senior High School (Tamale)
 Northern School of Business
 Business Senior High School
 Tamale Girls Senior High School
 Viting Senior High School
 Kalpohin Senior High School
 Tamale Islamic Science Senior High School
 St Charles Senior High School
 Adventist Senior High School
 Presbyterian Senior High School
 Business College International
 Tamale Girls International School
 Ambariya Senior High School
 Dabokpa Technical and Vocational School
 T- Poly Senior High School
 Abubakar Al-sadiq Senior High School

Sufuri


Tamale nada muhimmancin gaske a fannin sufuri a kasar Ghana. Akwai Filin jirgin saman Tamale..Tamale Airport Listings . Ghanapedia.

Akwai motocin haya na tasi, da babura masu kafa uku wadanda ake kira da "Mahama-Cambuu". Su Mahama Cambuu sunane da aka lakabawa babura masu kafa uku ma'ana " Mahama zai yi". Mahama din shine tsohon shugaban kasar Ghana, H.E John Dramani Mahama. Suna da sauki ba kamar tasi ba, kuma zasu kaika dukan lungun da zaka. Akwai kuma babura masu kafa biyu wadanda akafi sani da yan acaba.

Hotuna

Hotunan wasu sassa daga birnin Tamale.

Manazarta